Anə́ mə̄tâg máyəǎn kig ábǒg ésəb, ngə́ mvəŋ ai mə́kwé bidí, éyə̄ fə olugú ā yəǎn kig ai akúd mod nálā. 2Anə́ mvələkuma a túb, anə́ ndele á yə́lə́, éyə̄ éyɔ̌g yā é nə́ təge ai etɔm é nə́ nālá: təge tóban[1]. 3Ǹkás wâyəan ai ekabilí, mə̄súŋ ai ózəle, engə́ŋ ai ǹkag mə́kúd. 4Tə wayalan akúd anə́ ákūd díé á nə́, wǎmēn o zǎ fūlán ai nyé. 5Yalágán akúd anə́ akúd díé anə́, a zǎ yéné fəg á mís móe nyémēn[2]. 6É mod a lóm ḿbāndá ai akúd mod a tsíg məkǒl móé nyémēn, a nyu ábīŋ. 7Anə́ məkǒl móé nyémēn máyə̄m kig á sí, éyə̄ fə ǹkaná wáfan nálā ânyu ákúd. 8Áfǎŋ ngɔg á ḿbəndíŋ ó nə̄ fə anə́ wavə́ ákūd ólugú. 9Anə́ ábwī élé biyoá á mɔ́ mə́ ńsɔ̌g məyɔg, éyə ǹkaná ó nə́ nālá ânyu akúd. 10Ánə́ ńkúkúmá wánɔŋ mod ósə á bīsíé, éyə̄ é mod ǎ nɔŋ akúd, ngə́ kig bəlod bə́zēn, á bísíé, á nə̄ nālá. 11Anə́ ḿból mvú yādúgan di bə̄ndólō bóé, éyə akúd mod lábâla mam mə́ ákúd nálā[3]. 12Ngə́ ō yén mod a tálā nyémēn ḿfəfə́g á mís móé, o zombó bi áfidí ai akúd mod[4]. Mǎn kálara ǹtə́tə̄g